stanford-oval/wikipedia huggingface dataset:
Taistelulaiva Tirpitz
Valmistus

Alus tilattiin 1935 Wilhelmshavenin telakalta, missä köli laskettiin 20. lokakuuta 1936. Alus laskettiin vesille 1. huhtikuuta 1939 ja liitettiin laivastoon 25. helmikuuta 1941.
Palvelus

Koeajojen päätyttyä se siirtyi Itämerelle käyden ensin Kielissä telakalla ja uudelleen Gdyniassa viimeisteltävänä. Adolf Hitler vieraili 5. toukokuuta aluksella sen ollessa Gdynian telakalla tarkastaen aluksen sekä satamassa olleen Bismarckin miehistöineen. Miehistön koulutuksen jatkuessa alus pyrittiin saamaan taistelukelpoiseksi mahdollisimman nopeasti. Aluksen asejärjestelmässä havaitut lastentaudit saatiin pikaisesti korjattua ja asejärjestelmätestit saatiin päätökseen kesäkuun aikana.
Ensimmäisen kerran taistelutoimiin alus osallistui 22. kesäkuuta Suomenlahdella operaatio Barbarossan alettua. Operaatio Baltenflotten tarkoitus oli houkutella Neuvostoliiton Itämeren laivasto ulos Kronstadtin satamasta, jolloin Saksan raskaat pinta-alukset olisivat kyenneet tuhoamaan sen. Tirpitz osallistui operaatioon vain lyhyen ajan partioiden Ahvenanmaan vesillä 26. elokuuta – 2. syyskuuta ennen paluutaan koulutukseen.
Palvelus > Operaatiot Sportpalast ja Rösselsprung

Saksalaisten tiedustelu havaitsi Venäjälle matkaavan saattueen PQ12 Jan Mayenin saaren lähistöllä. Samanaikaisesti oli merellä myös Murmanskista palaava saattue QP8. Tirpitz lähti 6. maaliskuuta 1942 Trondheimista saattajinaan hävittäjät Z5 Paul Jacobi, Z14 Friedrich Ihn, Z7 Hermann Schoemann ja Z25. Saksan laivasto-osasto ei päässyt huomaamatta merelle, vaan sukellusveneet HMS Seawolf ja HMS Trident havaitsivat osaston ilmoittaen siitä.
Vara-amiraali Alban Curteisin komentama laivasto-osasto, jossa olivat taistelulaiva HMS Duke of York, taisteluristeilijä HMS Renown sekä kuusi hävittäjää, oli saattueen kaukosuojana. Amiraali Toveyn johdossa lähti 6. maaliskuuta Scapa Flowsta taistelulaiva HMS King George V, lentotukialus HMS Victorious, risteilijä HMS Berwick ja kuusi hävittäjää merelle. Osastot kohtasivat toisensa Jan Mayenin eteläpuolella.
Laivastot eivät kuitenkaan löytäneet Norjanmeren myrskyssä toisiaan. Sää selkeytyi 9. maaliskuuta, jolloin Victoriousilta lähetettiin kello 06.54 kuusi Fairey Albacorea etsimään saksalaisia. Osasto, jossa oli 12 torpedoin varustettua Albacorea, lähetettiin ilmaan kello 07.35.
Tiedustelukone löysi kello 08.00 saksalaiset ja 40 minuuttia myöhemmin torpedokoneet olivat paikalla. Tirpitz purjehti vastatuuleen ja pakotti Albacoret hyökkäämään haluamastaan suunnasta. Tirpitz avasi ilmatorjuntatulen kaikilla lähes sadalla putkella. Yksikään torpedo ei osunut maaliin ja kaksi Albacorea ammuttiin alas.
Tirpitz saattajineen suuntasi takaisin kohti Norjan vuonoja ennen kuin paikalle lähetetyt pommikoneet saapuivat. Alus saapui 9. maaliskuuta Länsivuonoon, josta se jatkoi matkaansa Trondheimiin 12. maaliskuuta.
Alus joutui 27.–28. huhtikuuta 26 Britannian ilmavoimien No4 Groupin Halifax ja kymmenen No5 Groupin Lancaster pommikoneen maaliksi. Uudelleen alus joutui ilmahyökkäykseen 28.–29. huhtikuuta, jolloin se joutui 23 Halifaxin ja 11 Lancasterin maaliksi. Tuolloin Tirpitz, Admiral Scheer ja Prinz Eugen makasivat ankkurissa keskellä torpedoverkkoja.
Kesäkuun puolessa välissä Saksan Norjaan sijoitettujen laivastovoimien polttoainetilanteen parannuttua aloitettiin valmistautuminen operaatio Rösselsprungiin, jonka tarkoituksena oli iskeä uudelleen liittoutuneiden Jäämeren saattueisiin. Aluksista muodostettiin kaksi osastoa, joiden johtoaluksina olivat Tirpitz ja raskas risteilijä Lützow. Laivaston kohteena oli tällä kertaa saattue PQ 17, jonka muodosti 34 rahtialusta. Saattueen hajaannuttua operaatiosta luovuttiin.
Alus lähti 23. lokakuuta Bogenvuonosta Trondheimiin, jossa oli huollon vaatimaa teknistä henkilöstöä. Huolto toteutettiin vaiheittain, jotta aluksen toimintakyky säilyi. Liittoutuneet tekivät 30.–31. lokakuuta ensimmäisen yrityksen aluksen eliminoimiseksi pienoissukellusveneillä ilman tulosta.
Palvelus > Operaatio Paderborn 8.–24. maaliskuuta 1943

Operaation tarkoituksena oli saksalaisten raskaiden pinta-alusten siirto Pohjois-Norjaan. Bogenvuonoon, johon taisteluristeilijä Scharnhorst oli saapunut 7. maaliskuuta, saapuivat muutaman seuraavan päivän aikana taistelulaiva Tirpitz sekä raskas risteilijä Lützow. Alukset lähtivät purjehtimaan kohti pohjoista hieman ennen keskiyötä 22. maaliskuuta ja saapuivat aamuyön tunteina 24. maaliskuuta Altavuonoon.
Palvelus > Operaatio Sizilien 6.–9.syyskuuta 1943

Tirpitzin johtama laivasto-osasto, jonka muina aluksina olivat Scharnhorst sekä kolme hävittäjälaivuetta, lähti Altavuonosta merelle 6. syyskuuta 1943. Osaston tehtävänä oli tuhota liittoutuneiden Huippuvuorilla olevat tukikohdat ja siksi hävittäjillä oli kyydissä yksi pataljoona alppijääkäreitä.
Saksalainen laivasto-osasto palasi Altavuonoon 9. syyskuuta.
Tuhoamisyritykset

Tirpitz yritettiin tuhota seuraavilla operaatioilla:
Operaatio Title toteutettiin 30.–31. lokakuuta 1942 miehitetyillä torpedoilla, jotka hinattiin norjalaisen kalastusaluksen perässä veden alla Shetlandista muutaman kilometrin päähän Tirpitzistä. Hiukan ennen kuin brittiläisten sammakkomiesten piti siirtyä ohjaamaan torpedoja, ne irtosivat hinausvaijereista ja upposivat.
Operaatio Lähde (engl. Operation Source) 22. syyskuuta 1943 käytti X-luokan pienoissukellusveneitä (X craft). Ensimmäinen alus, X-6 päällikkönään luutnantti Donald Cameron, läpäisi suojaverkot ajamalla ulomman verkon laivaportista läpi troolarin vanavedessä ja sisemmän verkkoaitauksen veneportista taas moottoriveneen perässä. Saksalaiset eivät reagoineet alukseen ajoissa. Toinen vene, X-7 kapteeninaan aliluutnantti Basil Godfrey Place, murtautui suoraan sukellusveneverkkojen läpi kärsien pahoja vaurioita. Kolmas pienoissukellusvene, X-5 päällikkönään aliluutnantti Henry Henty-Creer ei päässyt sisimmän verkon läpi. Alus ilmeisesti tuhoutui miehistöineen; toinen sen panosten räjäyttimistä löydettiin Kåfjordin pohjasta vuonna 2007.
Operaatio Tungstenissa alusta pommitettiin tukialuskoneilla. Tässä yrityksessä Tirpitz vaurioitui vain lievästi.
Operaatio Paravanessa 15. syyskuuta 1944 Kuninkaallisten ilmavoimien 617. ja 9. laivueen Lancasterit lensivät Altavuonoon Jagodnikin lentokentältä lähellä Arkangelia. Yksi osuma saatiin ja Tirpitz vaurioitui korjauskelvottomaksi. Saksalaiset hinasivat sen Tromssaan, jossa siitä piti tulla kiinteä linnoitus.
Operaatio Catechismissa 12. marraskuuta käytettiin jälleen Lancastereita. 617. ja 9. laivueen koneet lähetettiin tuhoamaan Tirpitziä, joka oli ankkuroitu Tromssan edustalle. Hyvän näkyvyyden vallitessa (Tirpitzin tyyneen ilmaan suojakseen päästämä sumuverho oli ainoa näköeste). Lancasterit osuivat laivaan kolmella 5 400 kilon Tallboy-pommin täysosumalla sekä lukuisilla lähiosumilla. Pommit osuivat vasemmalle partaalle, ensimmäinen Anton- ja Bruno -tornien väliin, mutta jäi suutariksi; toinen osui komentosillan tasolle, ja kolmas Cäsar-tornin lähettyville. Tuloksena oli valtava räjähdys, ja Tirpitz upposi vuonoon köli ylöspäin. Laivan 1 700: miehestä hukkui noin 1 000. Jo aiemmin oli maihin siirretty 700 miestä muun muassa ilmatorjunta- ja sumulaitetehtäviin, joten heidätkin voi laskea pelastuneisiin.
Tirpitz käytti suojanaan keinotekoista sumuverhoa, joka tehtiin sekoittamalla vettä ja klooririkkihappoa, joka on myrkyllistä. Laiva ei näkynyt sumun seasta. Myrkyllinen sumu vahingoitti myös vuonon ympäristön puiden vuosikasvua, mikä on todettu tutkimalla niiden vuosirenkaita.
Hylky

Hylyn osti vuonna 1945 norjalainen Hǿvdingin pelastusyhtiö, joka purki sen vähin erin. Aluksesta oli vielä 1960-luvun alussa osa jäljellä. Nykyisin paikalla on vain irrallista romua. Rannalla on muistomerkki sekä valtava vedestä täyttynyt kuoppa yhdestä Tallboy-pommista.
Tirpitz-museo

Laivan ankkuripaikan läheisyydessä Alattionvuonossa sijaitsee Tirpitziä ja yleisesti Saksan armeijaa käsittelevä museo. Museon näyttely koostuu sodanaikaisista esineistä, valokuvista, kartoista sekä pienoismalleista. Museossa sijaitsee myös maailman suurin pienoismalli aluksesta. Museossa on vieraillut mm. Mihail Kalašnikov, joka on lahjoittanut museoon signeeratun AK-74 kiväärin.
Aiheesta muualla

Wikimedia Commonsissa on kuvia tai muita tiedostoja aiheesta .
Tirpitz Museum Alta (Arkistoitu – Internet Archive)
Brickhill, Paul: Padonmurtajat.  Otava, 1956.
Howarth, David: Shetlandin bussi.  WSOY, 1958.
Jokinen, Kari: Sukeltajan tie.  Otava, 1996.
Karweina, Gunter: Saattue PQ17.  WSOY, 1966.
Ylösalaisin kääntynyt Tirpitz.
Treviso

| Treviso |
| --- | --- |
 Silejoen ylittävä silta Trevisossa
 vaakuna
 Treviso
 Koordinaatit: 45°40′N, 12°15′E 
Valtio:  Italia
Alue:  Veneto
Maakunta:  Treviso
Pinta-ala:  
 – Kokonaispinta-ala:  55,5 km²
Väkiluku (31.12.2015):  83 731
 – Väestötiheys:  1 509 as./km²
 
 www.comune.treviso.it 
Infobox OKVirheellinen NIMI-arvo: 
Treviso on kaupunki Italiassa. Se sijaitsee Veneton alueella ja on Trevison maakunnan pääkaupunki ja suurin kaupunki.
Trevison pinta-ala on 55 km² ja väkiluku noin 84 000 (2015). Kaupungissa sijaitsee Trevison lentoasema.
Urheilu

Trevisossa pelaa lentopallojoukkue Sisley Treviso, joka on voittanut Italian A1-liigan yhdeksän kertaa. Benetton Basket on kaupungissa sijaitseva koripalloseura. Joukkue on voittanut Italian mestaruuden viisi kertaa.
Jalkapallossa kaupunkia edustaa Treviso F.B.C. 1993, joka on pelannut Serie B:ssä.
Aiheesta muualla

Viralliset sivut (italiaksi)
Kuvia tai muita tiedostoja aiheesta Treviso Wikimedia Commonsissa
Trevison maakunta
Altivole | Arcade | Asolo | Borso del Grappa | Breda di Piave | Caerano di San Marco | Cappella Maggiore | Carbonera | Casale sul Sile | Casier | Castelcucco | Castelfranco Veneto | Castello di Godego | Cavaso del Tomba | Cessalto | Chiarano | Cimadolmo | Cison di Valmarino | Codognè | Colle Umberto | Conegliano | Cordignano | Cornuda | Crespano del Grappa | Crocetta del Montello | Farra di Soligo | Follina | Fontanelle | Fonte | Fregona | Gaiarine | Giavera del Montello | Godega di Sant’Urbano | Gorgo al Monticano | Istrana | Loria | Mansuè | Mareno di Piave | Maser | Maserada sul Piave | Meduna di Livenza | Miane | Mogliano Veneto | Monastier di Treviso | Monfumo | Montebelluna | Morgano | Moriago della Battaglia | Motta di Livenza | Nervesa della Battaglia | Oderzo | Ormelle | Orsago | Paderno del Grappa | Paese | Pederobba | Pieve di Soligo | Ponte di Piave | Ponzano Veneto | Portobuffolé | Possagno | Povegliano | Preganziol | Quinto di Treviso | Refrontolo | Resana | Revine Lago | Riese Pio X | Roncade | Salgareda | San Biagio di Callalta | San Fior | San Pietro di Feletto | San Polo di Piave | San Vendemiano | San Zenone degli Ezzelini | Santa Lucia di Piave | Sarmede | Segusino | Sernaglia della Battaglia | Silea | Spresiano | Susegana | Tarzo | Trevignano | Treviso | Valdobbiadene | Vazzola | Vedelago | Vidor | Villorba | Vittorio Veneto | Volpago del Montello | Zenson di Piave | Zero Branco
Varýpetro

| Varýpetro Βαρύπετρο |
| --- | --- |
 Varýpetro
 Koordinaatit: 35°28′00″N, 23°57′40″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Chaniá
Kunta:  Chaniá
Hallinto:  
 – Asutustyyppi:  kylä
 – Kallikrates-koodi:  7401040301
Korkeus:  95 m
Väkiluku (2011):  548
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Varýpetro (kreik. Βαρύπετρο) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 548 (vuonna 2011).
Varýpetron kylä sijaitsee noin yhdeksän kilometriä lounaaseen Chanián keskustasta. Se on rakennettu noin 95 metrin korkeuteen merenpinnasta laskettuna. Kylän nähtävyyksiin kuuluvat Pyhän Kyriaken luostari (Moní Agías Kyriakís) sekä sen lähellä sijaitsevat bysanttilaisaikaisen linnan rauniot saaren toiselta bysanttilaiselta kaudelta.
Varýpetro muodostaa myös laajemman kyläyhdyskunnan (Τοπική Κοινότητα Βαρύπετρου, Topikí Koinótita Varýpetrou), johon kuuluvat varsinaisen Varýpetron kylän lisäksi kylät Lygidés, Marmarás, Mylonianá, Óasis ja Potistíria. Koko yhdyskunnan väkiluku on 1 607.
Aiemmin kylä kuului Thérison kuntaan ja vuodesta 2011 lähtien Chanián kunnan Thérison kunnallisyksikköön.
The Harvest Wombs

| The Harvest Wombs Fallujah |
| --- | --- | --- |

Studioalbumin tiedot
 Studio : Panda Studios Fremont, Kalifornia
 Julkaistu: 22. marraskuuta 2011
 Tyylilaji: progressiivinen metalli, death metal
 Kesto: 44.04
 Levy-yhtiö: Unique Leader
Fallujahin muut julkaisut
| Leper Colony (EP) 2009 | The Harvest Wombs 2011 | Nomadic (EP) 2013 |
The Harvest Womb on yhdysvaltalaisen metalliyhtyeen Fallujahin esikoisalbumi. Se julkaistiin vuonna 2011 levymerkillä Unique Leader Records.
Kappaleet

Alpha Incipient – 3.34
Ritual of Godflesh – 2.51
Become One – 4.30
Cerebral Hybridization – 4.20
Prison of the Mind – 4.17
The Flame Surreal – 3.29 (instrumentaali)
Enslaved Eternal Phenomenon – 5.02
Hallucination – 3.29
The Harvest Wombs – 7.21 (instrumentaali)
Assemblage of Wolves – 5.11
Kokoonpano

Alex Hofmann – laulu
Rob Maramonte – kitara
Scott Carstairs – kitara
Rob Morey – bassokitara
Andrew Baird – rummut
+
Francesco Artusato – kitarasoolo (kappale 3)
Kokoonpano > Tuotanto

Logan Bennet – miksaaja, masteroija
Sam Pura – äänittäjä
Alex Hofmann – grafiikka, layout
Arvostelut

Angry Metal Guy: ylistävä
Heavy Blog Is Heavy:
Aiheesta muualla

The Harvest Wombs Discogsissa. (englanniksi)
Albumi The Harvest Wombs Encyclopaedia Metallum -sivustolla (englanniksi)
Varvourinjuopa

Varvourinjuopa Tupalan ryhmäpuutarhan kohdalla. Taustalla Haapamäki-Pori-radan silta.
Varvourinjuopa (ruots. Varvsådran) on Porissa virtaava Kokemäenjoen vesistöön kuuluva suuhaara. Se saa alkunsa Väinölän kaupunginosan itäpuolelta ja virtaa Kalaholman, Lukkarinsannan, Vanhakoiviston sekä Tupalan kaupunginosien alueella ennen päättymistään Aittaluotoon. Varvourinjuovan pituus on noin kolme kilometriä ja sen ylittää kolme liikenneväylää; Saarentie Väinölän ja Kalaholman rajalla, Haapamäki-Pori-radan suljettu osuus Vanhankoiviston kohdalla ja Koillisväylä Tupalan kohdalla. Sen etelärannalla sijaitsee Haapamäki-Pori-radan ja Koillisväylän siltojen välissä Tupalan ryhmäpuutarha. Varvourinjuopaa on käytetty ennen Seikun sahan tukinuittoväylänä.
Varympómpi

| Varympómpi Βαρυμπόμπη |
| --- | --- |
 Varympómpi
 Koordinaatit: 38°7′40″N, 23°47′21″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Acharnés
Hallinto:  
 – Asutustyyppi:  kylä
 – Kallikrates-koodi:  4901010102
Väkiluku (2011):  1 377
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Varympómpi (kreik. Βαρυμπόμπη; transl. myös Varimbómbi, Varibóbi) on Kreikan kylä, joka sijaitsee Ateenan metropolialueella. Se kuuluu hallinnollisesti Acharnésin kuntaan, Itä-Attikan alueyksikköön ja Attikan alueeseen. Kylän väkiluku on 1 377 (vuonna 2011).
Varympómpin kylä sijaitsee Párnitha-vuoren juurella sen kaakkoispuolella linnuntietä noin 17 kilometriä pohjoiskoilliseen Ateenasta. Se on osa Acharnésin kaupunkiyhdyskuntaa ja sen esikaupunkeja. Kylän nimen on arveltu olevan peräisin seutua asuttaneilta arvaniiteilta, ja oli alun perin mahdollisesti sukunimi. Toisen teorian mukaan nimi olisi peräisin slaavikielen ”papukokkia” tarkoittavasta sanasta. Varympómpi mainitaan ensimmäisen kerran 1800-luvulla. Kylä oli varsin pieni vielä 1940-luvulle saakka, jonka jälkeen sinne alettiin rakentaa uudisasuntoja. Varympómpi kärsi tuhoja vuoden 2021 maastopaloissa.
Varympómpin pohjoispuolella sijaitsee Tatóin palatsin alue ja eteläpuolella Dekéleian sotilaslentokenttä eli Tatóin lentoasema. Kylästä on löydetty Sofokleen haudaksi kutsuttu muinaisjäänne.
The Cosmos Rocks

| The Cosmos Rocks Queen + Paul Rodgers |
| --- | --- | --- |

Studioalbumin tiedot
 Äänitetty : 2006–2008
 Julkaistu:  15. syyskuuta 2008    28. lokakuuta 2008  17. syyskuuta 2008
 Tuottaja(t): Queen + Paul Rodgers, Joshua J Macrae, Justin Shirley Smith, Kris Fredriksson
 Tyylilaji: rock, pop rock, hard rock
 Kesto: 58.46
 Levy-yhtiö:  EMI Parlophone    Hollywood Records
Listasijoitukset
  15.  47.
Queenin & Paul Rodgersin muut julkaisut
| Return of the Champions 2005 | The Cosmos Rocks 2008 | Live in Ukraine 2009 |
Queenin muut julkaisut
| Queen Rock Montreal 2007 | The Cosmos Rocks 2008 | Absolute Greatest 2009 |
Paul Rodgersin muut julkaisut
| Electric 2000 | The Cosmos Rocks 2008 | The Royal Sessions 2014 |
Singlet albumilta The Cosmos Rocks
 ”Say It’s Not True” Julkaistu: 31. joulukuuta 2007  ”C-lebrity” Julkaistu: 8. syyskuuta 2008
The Cosmos Rocks on Queenin ja Paul Rodgersin ensimmäinen ja ainoaksi jäänyt yhteinen studioalbumi, ja samalla Queenin ensimmäinen studioalbumi 13 vuoteen.
Albumi on omistettu vuonna 1991 kuolleelle Freddie Mercurylle, joka oli Queenin alkuperäinen laulusolisti. The Cosmos Rocks julkaistiin Suomessa 17. syyskuuta 2008 ja se nousi ilmestysviikollaan albumilistan sijalle 15. Albumin julkaisun myötä Queen + Paul Rodgers teki Euroopan-kiertueen syksyllä 2008.
The Cosmos Rocks ei menestynyt odotusten mukaisesti. Keväällä 2009 Queen ilmoitti, että se on lopettanut yhteistyön Paul Rodgersin kanssa. Yhtenä syynä eropäätökseen oli se, että Paul Rodgers teki Bad Company -yhtyeen kanssa paluukiertueen kesällä 2009.
Kappaleet

| --- | --- |
 CD Cosmos Rockin’ – 4.10  Time to Shine – 4.23  Still Burnin’ – 4.04  Small – 4.39  Warboys – 3.18  We Believe – 6.08  Call Me – 2.59  Voodoo – 4.27  Some Things That Glitter – 4.03  C-lebrity – 3.38  Through the Night – 4.54  Say It’s Not True – 4.00  Surf’s Up . . . School’s Out! – 5.38  Small Reprise – 2.05 :  Bonus-DVD DVD sisältää osan konsertista, joka on nauhoitettu Japanissa vuonna 2005. Reaching Out (säv. Hill/Black)  Tie Your Mother Down (säv. May)  Fat Bottomed Girls (säv. May)  Another One Bites the Dust (säv. Deacon)  Fire and Water (säv. Rodgers/Fraser)  Crazy Little Thing Called Love (säv. Mercury)  Teo Torriatte (Let Us Cling Together) (säv. May)  These Are the Days of Our Lives (säv. Queen)  Radio Ga Ga (säv. Taylor)  Can’t Get Enough (säv. Ralphs)  I Was Born to Love You (säv. Mercury)  All Right Now (säv. Rodgers/Fraser)  We Will Rock You (säv. May)  We Are the Champions (säv. Mercury)  God Save the Queen (trad.)
Kokoonpano

Paul Rodgers – laulu, kitara, basso, koskettimet, huuliharppu
Brian May – kitara, basso, piano, koskettimet, laulu
Roger Taylor – rummut, lyömäsoittimet, koskettimet, laulu
Arvostelut

Allmusic:
Rolling Stone:
Julkaisuformaatit

Normaalin CD-julkaisun lisäksi albumi on saatavilla seuraavanlaisissa formaateissa.
Tour Edition – Queen Online Only
Special Edition CD ja DVD
Gatefold Vinyl
iTunes Album Exclusive format
Aiheesta muualla

Virallinen kotisivu
Thomas Graham

| Thomas Graham |
| --- | --- |

Henkilötiedot
Syntynyt: 10. joulukuuta 1805 Glasgow, Skotlanti
Kuollut: 16. syyskuuta 1869 (63 vuotta) Lontoo, Englanti
Kansalaisuus:  Iso-Britannia
Koulutus ja ura
Tutkimusalue:  kaasut ja kolloidikemia
 Nimikirjoitus
Thomas Graham (10. joulukuuta 1805 Glasgow, Skotlanti – 16. syyskuuta 1869 Lontoo, Englanti) oli brittiläinen kemisti ja virkamies, joka tunnettiin uraauurtavista tutkimuksistaan dialyysin ja kaasujen diffuusion alalla. Häntä pidetään yhtenä kolloidikemian perustajista.
Ura

Graham oli glasgowilaisen kauppiaan poika. Vuonna 1819 hän kirjautui Glasgowin yliopistoon aikomuksenaan päästä Skotlannin kirkon kirkon papiksi, mutta vaihtoi alansa luonnontieteisiin opintojensa aikana. Graham väitteli filosofian tohtoriksi vuonna 1824, nimitettiin kemian professoriksi vuonna 1830 Glasgowissa ja vuonna 1837 Lontoon University Collegessa. Hänet nimitettiin Englannin rahapajan johtajaksi vuonna 1855.
Grahamin lukuisiin ja keskeisimpiin töihin kuuluvat tutkimukset kaasujen diffuusiosta, niiden liikkeestä ja purkautumisesta (1834, 1846 ja 1849) sekä nesteiden diffuusiota ja osmoottisia ilmiöitä koskevat tutkimukset (1850 ja sen jälkeen ilmestyneet julkaisut), jotka johtivat hänet keksimään dialyysi-menetelmän, jonka avulla kristalloidit ja kolloidit voidaan erottaa toisistaan. Graham näytti, että samaan kaasuun sekoittuvat eri tiheät kaasut saman lämpötilan ja paineen vallitessa nopeudella, joka on kääntäin verrannollinen niiden tiheyksien neliöjuuriin.
Hänen puhtaasti kemiallisista teoksistaan mainittakoon tutkimukset isomeerisistä fosforihapoista (1833), fosforivedystä (1836) ja vedyn ja palladiumin seoksesta (1868). Grahamin tutkimusten omaperäisyyden lisäksi niiden yhteisenä piirteenä on hänen käyttämiensä menetelmien yksinkertaisuus. Hänen teoksensa kemian alkeista (1837) ja sen saksankielinen käännös olivat aikanaan suosituimpia oppikirjoja Euroopan yliopistojen kemian opetuksessa.
Thomas Grandi

Thomas Grandi
Thomas Grandi (s. 27. joulukuuta 1972 Bolzano, Italia) on entinen kanadalainen alppihiihtäjä. Hän oli erikoistunut tekniikkalajeihin (suurpujotteluun ja pujotteluun).
Grandi aloitti kilpailemisen alppihiihdon maailmancupissa kaudella 1992–1993. Hän sijoittui ensimmäistä kertaa kymmenen parhaan joukkoon sijoituttuaan joulukuussa 1996 Alta Badian suurpujottelussa kymmenenneksi. Kaudella 1997–1998 Grandi sijoittui Park Cityssä suurpujottelun kolmannelle sijalle.
Grandi voitti joulukuussa 2004 kaksi suurpujotteluosakilpailua, Alta Badiassa ja Flachaussa. Palkintokorokesijoituksia hänellä on maailmancupissa yhteensä yhdeksän.
Vuoden 2002 talviolympialaisissa Grandi sijoittui suurpujottelussa 12. sijalle ja pujottelussa 16. sijalle. Hän osallistui myös vuoden 2006 talviolympialaisiin sijoittuen suurpujottelussa 10. sijalle ja pujottelussa 9. sijalle.
Grandi lopetti uransa maailmancup-tasolla keväällä 2007, mutta hän teki paluun maailmancupiin kaudelle 2008–2009. Hän kuitenkin lopetti uransa saman kauden jälkeen keväällä 2009. Grandin vaimo on hiihtäjä Sara Renner. Parilla on Aria-niminen tytär.
Aiheesta muualla

Grandin ja Rennerin kotisivu (englanniksi)
Troum

Troum on saksalainen kokeellista musiikkia tuottava — lähinnä kuitenkin ambient- ja drone-tyylilajien sisällä pysyttelevä — yhtye.
Stefan "BarakaH" Knappe ja Martin "GLIT[s]CH" Gitschel perustivat Troumin Saksassa Bremenissä vuoden 1996 lopulla, Maeror Trin hajottua.
Diskografia

1998: Daur
1998: Ryna
1998: Dreaming Muzak
2000: Framapeis/Var
2000: Mort Aux Vaches: Sen
2001: Tjukurrpa (Part One: Harmonies)
2001: Kapotte Muziek by Troum
2001: Tjukurrpa (Part Two: Drones)
2002: Troum & Yen Pox: Mnemonic Induction
2002: Symbiosis
2003: Darvê Sh
2003: Troum & Tam Quam Tabula Rasa & Kallabris: Kasha-Pashana
2003: Ljubimaya
2003: Siqgan
2003: Tjukurrpa (Part Three: Rhythms & Pulsations)
2004: Autopoiesis
2004: Un/Mahts
2005: Nahtscato
2005: Objectlessness
2005: Troum & Christian Renou: Dissolution
2005: Ajin
2006: Troum & Martyn Bates: To A Child Dancing In The Wind
2006: Seeing-Ear Gods
2006: Nargis
Aiheesta muualla

Troum.com - virallinen sivu.
Troum @ Discogs.com